Správa zo zahraničnej pracovnej cesty 

1. Účastníci zahraničnej pracovnej cesty:	
Eva Polgáryová, Mgr., PhD.
Pozícia: vedúca oddelenia/výskumno-vývojový zamestnanec pre projektovanie meraní pre ZŠ a adaptáciu testovania pre žiakov so ZZ 
Tatiana Košinárová, Mgr.
Pozícia: výskumno-vývojový zamestnanec, koordinátor tvorby testov a banky úloh z matematiky a matematickej gramotnosti pre ISCED 2,
Ingrid Alföldyová, PaedDr., PhD.
Pozícia: výskumno-vývojový zamestnanec, koordinátor tvorby testov a banky úloh z matematiky a matematickej gramotnosti pre ISCED 1, koordinátor realizácie Testovania 5
Viktória Khernová, Mgr.
Pozícia: výskumno-vývojový zamestnanec, koordinátor tvorby testov a banky úloh zo slovenského jazyka a literatúry a čitateľskej gramotnosti

Oddelenie/Odbor: tvorby testov ZŠ/národných meraní
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: anglický, nemecký, ruský, český

2. Zahraničná pracovná cesta (ZPC):
Štát, mesto: Česká republika, Litomyšl
Vykonaná v dňoch: 19. – 21. 10. 2017
Názov prijímajúcej organizácie: (v prípade konferencie nevypĺňať)
Aktívna účasť na Celoštátnej konferencii učiteľov matematiky I. a II. stupňa základných škôl a nižších ročníkov viacročných gymnázií „JAK UČIT MATEMATICE ŽÁKY VE VĚKU 10 – 16 LET“
Zameranie konferencie: Aktuální problémy vzdělávání v matematice
Spôsob financovania: z rozpočtu NÚCEM 

3. Rámcový program pobytu: 

19. 10. 2017 sme cestovali z miesta trvalého bydliska na hlavnú stanicu v Bratislave. Od 8.10 hod. rýchlikom do Českej Třebovej s prestupom v Břeclave a následne autobusom do Litomyšle. Hranicu sme prekročili cca o 8.55 hod. 
Zaregistrovali sme sa na konferencii a ubytovali sa na internáte VOŠP a SPgŠ. 
Konferencia bola zahájená o 13.30 hod. v Európskom školiacom centre, o. p. s. (Nový kostol). Plenárne prednášky trvali do 17.00 hod.
V piatok 20. 10. 2017 sa konali prezentácie a workshopy v budove VOŠP a SPgŠ, Komenského nám. od 8.00 do 17.00 hod.
V sobotu 21. 10. 2017 sa konali plenárne prednášky na internáte od 8.30 do 12.00 hod. Domov sme cestovali od 12.20 hod. autobusom z Litomyšle, zmeškaným rýchlikom z Českej Třebovej s prestupom v Břeclave, hranicu sme prekročili cca o 16.25 hod. Do Bratislavy sme pricestovali o 17.10 hod. a potom sme cestovali do miesta trvalého bydliska.

4. Stručný priebeh rokovaní:
Rokovania prebiehali podľa programu.

19. 10. 2017 
Popoludní sme si vypočuli plenárne prednášky:
M. Kaslová (PedF UK Praha): Pangea jako jedna z matematických soutěží 
M. Chvál (PedF UK Praha): Osvojení vybraného učiva z matematiky mezi 6. a 9. ročníkem ZŠ Projekt Close 
J. Holec (NÚV Praha): Podpora práce učitelů – matematická gramotnost napříč předměty 
J. Zíka (CERMAT Praha): Maturita a jednotné přijímací zkoušky – výsledky 

20. 10. 2017
Prezentácie a workshopy boli rozdelené do piatich sekcií.

Blok A – Matematika pro I. stupeň ZŠ
Blok B – Matematika pro II. stupeň ZŠ
Blok C – Rekreační matematika, zajímavé úlohy
Blok D – Matematická, finanční a počítačová gramotnost
Blok E – Geometrická gramotnost

Zúčastnili sme sa týchto prednášok a dielní:
Prof. F. Kuřina: Matematika jako pedagogický problém
E. Řídká, Tomandlová, CERMAT: Jednotné přijímací skoušky do maturitních oború
R. Blažková: Proč mi nejde matematika 2. stupeň ZŠ
Havlínová – Rozvoj MG napříč předměty na 1. Stupni ZŠ – příležitosti a úskalí
Roubíček – Klub MLHA – matematicko-logické herní aktivity
J. Perný: Geometrická predstavivosť a užití manuální a mentální manipulace
R. Blažková: Proč mi nejde matematika 1. stupeň ZŠ

O 11.00 hod. aktívne vystúpili a odprezentovali príspevok 
Dr. E. Polgáryová a Mgr. V. Khernová: Percepcia a schopnosť porozumenia slovných úloh sluchovo postihnutých žiakov 9. ročníka ZŠ

O 16.00 hod. aktívne vystúpili a odprezentovali príspevky:
Dr. I. Alföldyová: Vybrané úlohy z MG v rámci testovania žiakov 5. ročníka ZŠ
Mgr. T. Košinárová: Komparácia papierového a elektronického testovania v kontexte T9. S pracovníkmi CERMATu sme konzultovali logistiku národných meraní.

Po skončení programu nás organizátorka konferencie RNDr. Lišková, zástupkyňa riaditeľa školy VOŠP a SPgŠ, oboznámila s priebehom jednotných prijímacích skúšok do maturitných odborov stredných škôl u nich na škole a predviedla nám spôsob skenovania a odoslania OH. 

21. 10. 2017 dopoludnia sme sa zúčastnili plenárnych prednášok na internáte:
J. Kubát (JČMF Praha): Vzdělávání a současná školská matematika a jak dál? Poradí nám Komenský? 
Š. Portešová (FSS MU Brno): Identifikace nadaných žáků ve výzkumech a v realitě  
Plenárne prednášky, tvorivé dielne a diskusie boli zamerané na vyučovanie matematiky na primárnom a sekundárnom stupni vzdelávania, didaktické prístupy, rôzne výskumy v oblasti matematiky a pod. Na konferencii boli konzultované aj niektoré sporné otázky z geometrického učiva a správnosť používania niektorých geometrických pojmov v rámci 1. stupňa ZŠ. Odborníci z rôznych fakúlt a inštitúcií informovali prítomných aj o rôznych publikáciách a internetových stránkach, ktoré sú určené pre učiteľov matematiky na primárnom a sekundárnom stupni vzdelávania a aj pre špeciálnych pedagógov. Diskutovalo sa aj o inklúzii v rámci vzdelávania matematiky, o pozitívach a aj negatívach. Zaujala nás prednáška k projektu Close a prednáška riaditeľa CERMAT-u Ing. Zíka týkajúca sa jednotných prijímacích skúšok. Pracovníci CERMATu podrobne oboznámili prítomných s výsledkami testovaní, s vybranými testovými úlohami a žiackymi riešeniami. 

5. Odporúčané závery:
Pre potreby NÚCEM je žiaduce stretávať sa pravidelne s kolegami z fakúlt a konzultovať s nimi prípadné nezrovnalosti a tak predchádzať možným problémom po testovaní. Stretnutia odborníkov z iných inštitúcií sú inšpiratívne nielen z didaktického hľadiska, ale aj z hľadiska prípravy testových úloh z matematiky a matematickej gramotnosti.
Odporúčame navštíviť pracovisko CERMATu a zorganizovať odborný seminár s prednášajúcimi z CERMATu k jednotným prijímacím skúškam na SŠ. 

6. Prehľad prinesenej dokumentácie a miesto jej uloženia:
Zborník z konferencie z roku 2015, .
Odborná literatúra (úlohy z matematiky) do osobného vlastníctva.

7. Osobitne vyhotovený očakávaný prínos ZPC:
Závery a výstupy z konferencie využijeme pri plánovaní ďalších aktivít pre T5 a T9 a v práci koordinátoriek tvorby testov a banky úloh z matematiky a matematickej gramotnosti pre ISCED 1 a ISCED 2.

8. Spôsob zverejnenia výsledkov ZPC, prenos získaných informácií
Závery konferencie sme prezentovali kolegom v oddelení hodnotenia výsledkov meraní.
O zisteniach budeme informovať aj autorov testov z matematiky.

Svojím podpisom súhlasíme so zverejnením správy na internete.

Správu vypracovali: 
Mgr. Eva Polgáryová, PhD.
Mgr. Tatiana Košinárová
PaedDr. Ingrid Alföldyová, PhD.
Mgr. Viktória Khernová

Dátum: 27. 10. 2017

Správu schválil: RNDr. Miroslav Repovský